Борис Младенов-Young
Нощес видях, че стаята ти свети…

chitanka.info

Нощес видях, че стаята ти свети —

през процепа под твоята врата

издайна светлина се провидя

и смешен спомен нещо ме подсети.

Хазайката на мой познат следяла,

да стане двадесет и два часа

и всяка вечер точно на мига

изключвала бушона — ток пестяла.

Потрепна в мен детето пакостливо,

майтап ще си направя с теб сега,

безсънието ти ще изцеря…

Пристъпих като котка предпазливо,

бушона тихомълком отвъртях

и ме разтърси глух, беззвучен смях!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.